Legal Document

Category: 397

Text:
7. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ Αριθ.V-3η/Φ.9.1/3359 της 12-13 Φεβρ.1987 (ΦΕΚ Β΄81) Σχέσεις Δημοσίου-ΔΕΠ Α.Ε.–θυγατρικών Εταιρειών στον τομέα πετρελαιοειδών. Έχοντας υπόψη: 13.Ε.κ.3 Δημόσια Επιχείρηση Πετρελαίου Δημόσια Επιχείρηση Πετρελαίου 13.Ε.κ.4-7 1.Τις διατάξεις του Νομ.1558/85 ‘‘Κυβέρνηση και Κυβερνητικά Όργανα’’. 2.Τις διατάξεις του Π.Δ.437/85 ‘‘περί καθορισμού και κατανομής των αρμοδιοτήτων των Υπουργείων’’. 3.Τις διατάξεις των άρθρ.1 και 3 παρ. 2 και 3 του Νόμ.1571/85 ‘‘περί ρυθμίσεως θεμάτων πετρελαϊκής πολιτικής και εμπορίας πετρελαιοειδών και άλλες διατάξεις’’. 4.Τις διατάξεις του Π.Δ.1122/80 ‘‘περί συμπληρώσεως, τροποποιήσεως και προσαρμογής της από 13-4-1979 συμβάσεως κυρωθείσης δια του Ν.Δ.549/70’’. 5.Τις διατάξεις του άρθρ.8 του Νομ. 1475/84 ‘‘περί αξιοποιήσεως του γεωθερμοδυναμικού της χώρας’’. 6.Τις διατάξεις του Νόμ. 87/75 ‘‘περί ΔΕΠ’’. 7.Την ανάγκη ορθολογικής οργάνωσης του Δημοσίου Τομέα για την εξυπηρέτηση της άσκησης πετρελαϊκής πολιτικής με στόχο το συμφέρον της εθνικής οικονομίας και την προστασία της εθνικής άμυνας της δημόσιας ασφάλειας. 8.Την κοινή απόφαση ΑΠ 108/8-1-87 με θέμα ‘‘Μεταβίβαση αρμοδιοτήτων του Δημοσίου στη ΔΕΠ, ως Ενιαίου Φορέα πετρελαιοειδών (ΦΕΚ 22/Β/16-1-87), αποφασίζουμε: Άρθρο.1.Η ΔΕΠ ώς ενιαίος φορέας υδρογονανθράκων και πετρελαιοειδών σύμφωνα και σε εφαρμογή του Νομ.1571, άρθρ. 3, παρ. 1 έως 2 και της υπ’αριθμ.108/8-1-87 κοινής απόφασης των Υπουργών Εθνικής Οικονομίας, Οικονομικών, Βιομηχανίας,Ενέργειας και Τεχνολογίας και Εμπορίου (ΦΕΚ 22/Β/16-1-87), ασκεί τις σχετικές με αυτή την αποστολή της δραστηριότητες ενεργώντας τόσο η ίδια όσο και μέσω των θυγατρικών της ή ελεγχομένων με την πλειοψηφία των μετοχών Εταιρειών: Ελληνικά Διϋλιστήρια Ασπροπύργου Α.Ε. ‘‘ΕΛ.Δ.Α Α.Ε.’’, ‘‘ΔΕΠ - Έρευνα-Εκμετάλλευση Υδρογονανθράκων’’ (ΔΕΠ-ΕΚΥ), ‘‘ΕΚΟ-Ελληνικές Επενδύσεις Πετρελαιοειδών και Χημικών Α.Ε.’’ (ΕΚΟ-ΕΛ.Ε.ΠΕ.Χ. ΑΕ) ως και των θυγατρικών εταιρειών αυτής και ιδιαίτερα της ΑΕ Διϋλιστηρίου Θεσσαλονίκης και της ‘‘ΕΚΟ-Α.Β.Ε.Ε.’’, καθώς και της ‘‘ΑΣΠΡΟΦΟΣ Α.Ε.’’, θυγατρικής των ΕΛ.Δ.Α. Άρθρ.9.-Η ΔΕΠ-ΕΚΥ ασκεί τις εργασίες έρευνας, εξόρυξης και εκμετάλλευσης υδρογονανθράκων κατά το καταστατικό της και σύμφωνα με τα εγκρινόμενα από το ΥΒΕΤ, ή και άλλα συναρμόδια Υπουργεία, προγράμματα, αυτοτελώς ή σε σύμπραξη με άλλες επιχειρήσεις. Η ΔΕΠ-ΕΚΥ υπάγεται στις διατάξεις των άρθρ.2 και 3 αυτής της απόφασης, αλλά το ΥΒΕΤ δύναται να ασκεί παράλληλα την κατά νόμο εποπτεία χωρίς τη μεσολάβηση της ΔΕΠ Α.Ε. (Αντι για τη σελ. 244,9701) Σελ. 244,9701(α) Τεύχος Ι-33 Σελ.95 Δημόσια Επιχείρηση Πετρελαίου 13.Ε.κ.7 Άρθρο.2.-Η ΔΕΠ Α.Ε. σε συνεργασία με τις θυγατρικές εταιρείες χαράσσει τους σχεδιασμούς της ίδιας και των θυγατρικών της εταιρειών για την εφαρμογή των στόχων και προγραμμάτων της ενεργειακής πολιτικής της Κυβέρνησης στον τομέα των πετρελαιοειδών και υδρογοναθράκων γενικότερα. (Αντί για τη σελ. 244,969(α) Σελ. 244,969(β) Τεύχος ΙΒ-ΙΙ-Ι – ΙΒ-ΙΙ-2 Σελ.7 Άρθρο.3.-Οι θυγατρικές εταιρείες του άρθρ.1 της παρούσας απόφασης, γνωστοποιούν στη μητρική ΔΕΠ Α.Ε. τα προγράμματά τους ανάπτυξης και επενδύσεων και τα ετήσια προγράμματα δράσης, τα οποία η ΔΕΠ Α.Ε. υποβάλλει, μέσα σε μια προθεσμία 15 ημερών, στο Υπουργείο Βιομηχανίας, Ενέργειας και Τεχνολογίας (ΥΒΕΤ) ενημερώνοντας το Υπουργείο για τις τυχόν διαφωνίες της ή προτάσεις της για τροποποίησή τους. Μέσα στην ίδια προθεσμία υποβάλλει και κάθε άλλη απόφασή της που πρέπει να εγκριθεί από το ΥΒΕΤ. Άρθρο.4.-Η ΔΕΠ Α.Ε. εποπτεύει τη συνεπή εφαρμογή και τήρηση από τις θυγατρικές εταιρείες των εγκρινόμενων από το ΥΒΕΤ ή και άλλα συναρμόδια Υπουργεία προγραμμάτων, και συντονίζει τις δραστηριότητες της ίδιας με θυγατρικές της εταιρείες, ή θυγατρικών μεταξύ τους, σε κάθε περίπτωση που οι επιδιωκόμενοι στόχοι, η εφαρμογή των προγραμμάτων και η τήρηση του σχεδιασμού επιβάλλει άμεσο εποπτικό συντονισμό. Η ΔΕΠ ασκεί το συντονιστικό και εποπτικό ρόλο της σε συνεργασία με το ΥΒΕΤ, στα πλαίσια της γενικής εποπτείας που ασκεί, σύμφωνα με τις εκάστοτε ισχύουσες διατάξεις, και υποβάλλει ανά εξάμηνο, έως την 31 Ιανουαρίου και την 31 Ιουλίου κάθε έτους, απολογισμό των κυρίων δραστηριοτήτων, της ίδιας και των θυγατρικών της, του προηγούμενου εξαμήνου, τηρουμένης πάντοτε και της διάταξης του άρθρ.2 της με αριθμ.108/8-1-87 κοινής υπουργικής απόφασης (ΦΕΚ 22/Β/16-1-87). Σελ. 244,970(β) Τεύχος ΙΒ-ΙΙ-Ι – ΙΒ-ΙΙ-2 Σελ.8 13.Ε.κ.7 Δημόσια Επιχείρηση Πετρελαίου Η ΔΕΠ ασκεί το δικαίωμα του Δημοσίου για διϋλιση ‘‘αργού’’, κυρίως μέσω των ΕΛ.Δ.Α. και της ΑΕ Διϋλιστηρίου Θεσσαλονίκης, έχει την ευθύνη του έγκαιρου εφοδιασμού αυτών των διϋλιστικών εταιρειών με τις αναγκαίες ποιότητες αργού και οι θυγατρικές διϋλιστικές εταιρείες ενημερώνουν έγκαιρα τη ΔΕΠ Α.Ε. για την πορεία εκτέλεσης των διϋλιστικών προγραμμάτων, για τα αποθέματά τους σε αργό και προϊόντα, τις τυχόν έκτακτες ανάγκες προμηθειών σε αργό ή προϊόντα, και την επάρκεια των αποθηκευτικών χώρων. Τα ΕΛ.Δ.Α. και το Διϋλιστήριο Θεσσαλονίκης ως εντολοδόχοι και αντιπρόσωποι της ΔΕΠ.Α.Ε. στα πλαίσια του ελεύθερου ανταγωνισμού, αναπτύσσουν αυτόνομη εμπορική δραστηριότητα διάθεσης των προϊόντων, αντίστοιχα με το κατά το άρθρ.4 του Νομ. 1571/85 δικαίωμα των εταιρειών εμπορίας πετρελαιοειδών, ως και διάθεσης των προϊόντων τους σε οργανισμούς του άρθρ.6 του ίδιου νόμου. Η ΔΕΠ εκτελεί τα εγκεκριμένα προγράμματα προμηθειών και παίρνει τις σχετικές αποφάσεις της, ή και αποφάσεις για πωλήσεις, λαμβάνοντες υπόψη τις εκθέσεις, εκτιμήσεις ή εισηγήσεις των θυγατρικών διϋλιστιικών εταιρειών. Άρθρ.5.-Η ΔΕΠ σε συνεργασία με τις θυγατρικές διϋλιστικές εταιρείες και την ΕΚΟ-Α.Β.Ε.Ε., παρακολουθεί συστηματικά τις διεθνείς εξελίξεις στον τομέα υδρογονανθράκων και προϊόντων αργού, ενημερώνει σχετικά το ΥΒΕΤ ή και εισηγείται σχετικά μέτρα αναγόμενα στην ενεργειακή πολιτική της Κυβέρνησης, στον τομέα υδρογονανθράκων και πετρελαιοειδών, ειδικότερα δε προβαίνει και σε περιοδικές εκτιμήσεις των συνθηκών της διεθνούς και εσωτερικής αγοράς  και χαράσσει την εμπορική στρατηγική της ίδιας και της θυγατρικής εταιρείας, ή εταιρειών, που ασκούν εμπορία. Άρθρ.6.-Τα ΕΛ.Δ.Α. και το Διϋλιστήριο Θεσσαλονίκης, διοικούνται και λειτουργούν σύμφωνα με τις αντίστοιχες καταστατικές διατάξεις και έχουν την ευθύνη της άρτιας συντήρησης και ασφάλειας των εγκαταστάσεών τους και αποφασίζουν, τηρώντας πάντοτε τις ισχύουσες διατάξεις νόμων και το καταστατικό τους, για τις αναγκαίες ή σκόπιμες τεχνικές βελτιώσεις ή συμπληρώσεις του εξοπλισμού τους, ενημερώνοντας σε κάθε περίπτωση προηγουμένως και έγκαιρα το ΥΒΕΤ και τη ΔΕΠ Α.Ε. Τα ΕΛ.Δ.Α. και το Διϋλιστήριο Θεσσαλονίκης, παράγουν προϊόντα τηρώντας τις ισχύουσες ποιοτικές προδιαγραφές για την περιοχή προορισμού των προϊόντων. Τα ΕΛ.Δ.Α. και το Διϋλιστήριο Θεσσαλονίκης, στα πλαίσια πενταετών ή άλλων, αρμόδια εγκρινόμενων προγραμμάτων, προβαίνουν στις κατασκευές ή συμπληρώσεις έργων και εγκαταστάσεων που αποφασίζουν. Τα διϋλιστικά δικαιώματα των θυγατρικών διϋλιστικών εταιρειών της ΔΕΠ Α.Ε., ορίζονται σύμφωνα με τις εκάστοτε ισχύουσες διατάξεις. Άρθρ.7.-Η ΕΚΟ Α.Β.Ε.Ε., θυγατρική της ΕΚΟΕ.ΛΕ.ΠΕ.Χ., λειτουργεί και αναπτύσσεται ως αυτόνομη εταιρεία εμπορίας προϊόντων πετρελαίου υπό συνθήκες ελεύθερου αναταγωνισμού καταρτίζει τα προγράμματά της, στα πλαίσια της γενικότερης εμπορικής στρατηγικής της ΔΕΠ Α.Ε., σύμφωνα με το άρθρ.5 αυτής της απόφασης και ενημερώνει γι’αυτά την ΕΚΟ-Ε.ΛΕ.ΠΕ.Χ και τη ΔΕΠ Α.Ε. Άρθρ.8.-Οι σχέσεις του Ελληνικού Δημοσίου με τη ΔΕΠ Α.Ε., της ΔΕΠ Α.Ε. με τις θυγατρικές της Εταιρείες και τις θυγατρικές των τελευταίων ως και την ΕΚΟ-Ε.ΛΕ.ΠΕ.Χ., καθώς και της τελευταίας με τις δικές της θυγατρικές εταιρείες, διέπονται από το Νομ.2190/1920 και κάθε άλλη διάταξη του νόμου για τις ανώνυμες εταιρείες, καθώς και από τις διατάξεις του Νομ.87/1975, ιδιαίτερα σε ό,τι αφορά τα δικαιώματα του Δημοσίου ως μετόχου.